อุซป (Usopp)

 อุซป - Usopp 

พลแม่นปืนประจำกลุ่มโจรสลัดหมวกฟาง และเป็น “ลูกเรือคนที่ 3” ของกลุ่ม

อายุ :19 ปี

วันเกิด : 1 เมษายน (วันแห่งการโกหก)

ส่วนสูง : 176 ซม.

ค่าหัว : 30 ล้านเบรี

ฉายา : “จ้าวแห่งการซุ่มยิง”(โซเงคิง)

ผลปิศาจที่กินเข้าไป : ไม่มี

สีประจำตัว : สีเหลือง

เปรียบได้กับสัตว์อะไร : ตัวนิ่ม

กลิ่นประจำตัว : กลิ่นดินปืน เครือญาติที่ปรากฏในเรื่อง : พ่อ (ยาซป), แม่ (ไม่ปรากฏชื่อ – เสียชีวิตแล้ว)

เกี่ยวกับอุซป

อุซปเป็นคนพูดมาก ขี้โกหก และขี้ขลาด เขามักจะหาข้ออ้างให้ตนเองไม่ต้องไปยุ่งเกี่ยวกับเรื่องอันตรายเสมอ แม้เขาจะไม่มีความสามารถทางกายที่ดี แต่ก็ชดเชยได้ด้วยฝีมือการยิง และมันสมองของเขา อุซปเป็นนักประดิษฐ์ที่เก่งกาจคนหนึ่ง เขาชอบประดิษฐ์อุปกรณ์ต่างๆไว้ใช้ในสภาวะคับขัน กระบองคลีมาของนามิ ก็เป็นสิ่งประดิษฐ์ของเขาเช่นกัน นอกจากนี้เขายังมีฝีมือทางด้านศิลปะด้วย โดยเขาเป็นคนวาดและระบายสีธงเรือเองความฝันของอุซป คือการเป็นนักรบแห่งท้องทะเลที่ห้าวหาญ ในระยะหลัง เมื่อต้องต่อสู้ เขาจะหยิบหน้ากากมาสวมเพื่อเพิ่มความกล้า และเรียกตัวเองว่า “โซเงคิง”

อีกหนึ่งความฝันของอุซปคือ การได้เดินทางไปยังเกาะของคนยักษ์เอลูบาบู

ความสามารถของอุซป

โดยปกติ อุซปจะใช้อาวุธประเภทหนังสติ๊กในการต่อสู้ รวมทั้งใช้อุปกรณ์เล็กๆเสริม สิ่งประดิษฐ์ล่าสุดของอุซปคือ คาบูโตะ ซึ่งลักษณะคล้ายไม้ยิงหนังสติ๊กขนาดใหญ่ โดยการนำไดอัลจากเกาะแห่งท้องฟ้ามาเป็นส่วนประกอบ เพื่อเพิ่มความสามารถทางการยิง และเปลี่ยนรูปแบบกระสุนที่ใช้ได้ดั่งใจ

หลังจากไปฝึกมา 2 ปีอุซปได้พัฒนาอาวุปใช้ป็อบกรีนซึ่งเป็นพีชที่ยิงออกไปแล้วจะเติบโตทันที